Hongkongin saari

Hongkongin saari (engl. Hong Kong Island; kiin.: 香港島; Jyutping: Hoeng1gong2 dou2) on saari Hongkongin eteläisessä osassa. Saaren pinta-ala on 78,52 km². Yhdistynyt kuningaskunta valloitti saaren ensimmäisessä oopiumsodassa 1840-luvun alussa ja perusti Victoria Cityn alueelle. Saaren keskinen alue on historiallinen, poliittinen ja kaupallinen keskus. Saaren pohjoinen rannikko muodostaa Victoria Harbourin eteläisen rannan. Syvien vesien ansiosta suuret kauppalaivat pääsevät satamaan. Causeway Bay on kaupan ja kulttuurin keskittymä saaren pohjoisosassa. Lähteet